**Seljaci- temelj društva**

Kroz čitavu ljudsku povijest seljak se nalazi u podređenom položaju. Ako se malo bolje prisjetimo, prvi čovjek na ovom planetu bio je seljak, a vrlo vjerojatno i milijun ljudi poslije njega. Svi su ljudi, zapravo, potomci seljaka i na neki način povezani tom društvenom skupinom, koja je uvijek bila, i uvijek će biti, ispod nekih koji su izrazito veću ulogu u drštvu stkeli na puno lakši način. Seljaci su kroz povijest zapravo bili, i jesu, temelj kuće u kojoj žive gospoda i povlašteni stanovnici. Svi znamo da bi se kuća urušila bez kvalitetnih temelja, ali temelju neće biti ništa ako je stanje kuće loše.

Seljacima se, kako bi bilo i za očekivati, takav položaj nije svidio. Oni nisu htjeli biti temelj nečije tuđe kuće i kovači sreća drugih ljudi. Željeli su postati samostalni, neovisni, htjeli su prestati biti robovima osoba koje to nisu zaslužile. Naravno, seljaci su se počeli buniti, a jednu takvu bunu, koja se zbila 1573. , opisuje August Šenoa u svom romanu „Seljačka buna“. Vođa bune bio je „seljak kralj“, Matija Gubec. On je među seljacima u 16. stoljeću bio pravi heroj, a to potvrđuje i njegova sadašnja popularnost. Učen, hrabar, pošten i uvjerljiv u svojim nakanama, Matija se uzdigao iznad ostalih seljaka i pokazao da je pravi vođa te podređene društvene skupine. Nažalost, buna nije uspjela i Matija je smaknut, ali zbog svojih postupaka i osobina i dalje živi u srcima svih seljaka. Šenoa, osim bune i Gupca, u svom romanu opisuje ljubav Đure Mogaića (Matijina nećaka) i seoske djevojke Jane. Takva fabula, u kojoj se paralelno isprepiliću javna i privatna događanja, specifična je za Šenou. Okvirna fabula vrlo je slična onoj u romanu „Zlatarevo zlato“ , gdje se također isprepliću ljubav i javni događaji, a k tome i oba romana imaju temu iz povijesti.

Dakle, seljaci su pokušavali steći svoja prava i viši položaj u društvu, ali bezuspješno. Stvar se, čini se, ni dan-danas nije promijenila. Seljaci žele dobiti onoliko koliko njihov rad vrijedi i koliko oni misle da zaslužuju, ali ih opet ljudi na većim pozicijama i višim položajima koče. Teško je pronaći zajednički jezik među ljudima različitih načina života i to je glavni problem današnjeg društva.

Antonio Vrbančić, 3.a